
Изх. № ……………../………………….
ДО 

ОБЩИНСКИ СЪВЕТ 

ГРАД ЗЛАТОГРАД

ИНФОРМАЦИЯ

от  Мирослав Митков Янчев – Кмет на Община Златоград

Относно: Отчет за дейността на социалните услуги, предоставяни на територията на  Община Златоград за 2023 година 
УВАЖАЕМА ГОСПОЖО ПРЕДСЕДАТЕЛ,

ГОСПОЖИ И ГОСПОДА ОБЩИНСКИ СЪВЕТНИЦИ,
За отчетния период 01.01.2023 г. – 31.12.2023 г., Община Златоград продължи предоставянето на социални услуги в общността, чрез Център за социална рехабилитация и интеграция, Център за обществена подкрепа и Комплекс от социални услуги: „Дневен център за деца и младежи с увреждания“ и „Дневен център за пълнолетни лица с увреждания“.
І. Център за обществена подкрепа, гр. Златоград – предоставени са дейности за подкрепа (средно месечно) на 40 деца и техните семейства. През 2023 г.,  потребителите и служителите са участвали при отбелязването на официални празници на територията на общината и множество други инициативи. За потребителите на центъра са организирани различни групови занимания, практически занятия и творчески работилници. Проведена е групова работа с деца, потребители на Центъра и с ученици от ОУ „Васил Левски“ гр. Златоград и ОУ „Св. Св. Кирил и Методий“ с. Долен. С потребителите на центъра са проведени еднодневно обучително пътуване до гр. Стара Загора и тридневно пътуване с опознавателна цел до Банско, Рилския манастир и Боровец.
ІІ. Център за социална интеграция и рехабилитация, гр. Златоград е предоставил, през 2023 г., дейности за социална подкрепа на 139 лица с увреждания от Община Златоград. 

Потребителите на Центъра са участвали в беседи, мероприятия и национални празници, проведени на територията на общината. Придружени от специалисти на центъра, потребителите са се включили в няколко обучителни пътувания, като междувременно са посетени и много исторически забележителности.
През 2023 г. и към момента в ЦСРИ се реализират следните проекти: 

· „Топъл обяд в Община Златоград“ по Оперативна програма „Храни и основно материално подпомагане“ 2021 г. - 2027 г. По проекта 200 крайно нуждаещи се лица на територията на Община Златоград получаваха „Топъл обяд“;

· „Грижа в дома в Община Златоград“ по Процедура: BG05SFPR002-2.001 „Грижа в дома“ по Оперативна програма ”Развитие на човешките ресурси” 2021 г. - 2027 г. По проекта 64 лица възрастни хора над 65 години и лица с увреждания на територията на Община Златоград получават здравно – социалната услуга „Грижа в дома“; 
· „Укрепване на общинския капацитет на Община Златоград“ по Процедура: BG05SFPR002-2.002 „Укрепване на общинския капацитет“ по Оперативна програма „Развитие на човешките ресурси” 2021 г. - 2027 г.; 
· „Механизъм лична помощ“, чрез който се предоставя социалната услуга „Личен асистент“ на 200 лица с увреждания и възрастни хора на територията на Община Златоград, в домашна среда, насочени към подпомагане и подкрепа на лицата за осъществяване на ежедневните им дейности; 
· „Асистентска подкрепа“, с капацитет 29 лица над 65 години в невъзможност за самообслужване. За календарната 2023 г. е предоставена подкрепа на 45 лица на територията на Община Златоград.

През 2023 г. са издадени 54 карти за паркиране на лица с увреждания от Община Златоград.

Екипът и потребителите на ЦСРИ са участвали в организирането на дарителска кампания в помощ на пострадалите граждани в опустошителното земетресение в съседна Турция и Сирия на 06.02.2023 г. Екипът на ЦСРИ също сътрудничи на ОУ „Васил Левски“ гр. Златоград в инициативата: „Коледа – с добрина в сърцето“. 
ІІІ. Комплекс от социални услуги: „Дневен център за деца и младежи с увреждания“ и „Дневен център за пълнолетни лица с увреждания“ гр. Златоград.
            През отчетния период, потребителите, които са посещавали „Дневен център за деца и младежи с увреждания“ са 10 (средно месечно), а тези, посещавали „Дневен център за пълнолетни лица с увреждания“ са 15 (средно месечно).
 Ползвателите на социалните услуги са участвали в отбелязването на празници и различни социо-културни мероприятия и дейности в обществото, които допринасят за успешната им рехабилитация и интеграция. Осъществени са и множество групови занимания в клубове по интереси. С потребителите са се състояли и няколко пътувания с развлекателна и познавателна цел. Проведени са консултации и екипни срещи с родителите за решаването на определени казуси и отделни дейности. Всеки месец служителите са изнасяли презентации на различни теми и всеки специалист е участвал в утвърден График за вътрешни обучения, система от тренинги, индивидуални и групови интервизии и супервизии. 
През 2023 г. продължи ангажиментът на Община Златоград, като партньор по проект „Приеми ме 2015“, който се осъществява чрез Оперативна програма „Развитие на човешките ресурси” 2014-2020 г. 
Екипите на Центровете се включиха активно  в акцията организирана от Община Златоград „Да изчистим България заедно“.
През месец декември служителите от Центровете участваха в дарителска кампания “Споделена Коледа“ по инициатива на Кмета на Община Златоград, като събраните средства бяха дарени на детето Кристиян Милев от с. Старцево, а 150 домакинства от община Златоград получиха коледни пакети с хранителни продукти.
Приложения: 

1. Отчет за дейността на ЦОП град Златоград за периода 01.01.2023 г.- 31.12.2023 г. 
2. Отчет за дейността на ЦСРИ град Златоград за периода 01.01.2023 г. – 31.12.2023 г.

3. Отчет за дейността на КСУ град Златоград за периода 01.01.2023 г. – 31.12.2023 г.
С уважение,
МИРОСЛАВ ЯНЧЕВ

Кмет на Община Златоград

Изготвил:







Елица Мангарудова 

Мл. експерт „Социални дейности и проекти”

Съгласували:


Ирина Иванова 

Директор на дирекция ИР,ОП, СД и ВО

Елмира Угорлиева-Пехливанова –

Заместник-кмет на Община Златоград
В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

